
Avaliku ürituse „Tivoli Tuur 2012 ” loa taotluse rahuldamine
1. Asjaolud ja menetluse käik

02.08.2012a.  esitas Tivoli Tuur OÜ, reg. kood 10806945 Narva Linnavalitsusele avaliku ürituse loa taotluse. Tivoli Tuur OÜ plaanib viia ajavahemikul 10.08.2012a. – 26.08.2012 igapäevaselt kell 12.00 – 23.00  Narva linnas avalikkusele suunatud ürituse „Tivoli Tuur 2012“.
Sihtgrupiks on linnaelanikud ja -külalised. Eeldatav maksimaalne osavõtjate arv on üheaegselt kuni 500 inimest. Üritusest osavõtt on tasuline. Kohapeal on korraldatud toitlustus ning karastusjookide jaemüük. Alkohoolsete jookide müüki ei toimu. Ürituse läbiviimiseks tuuakse mobiilsed karussellid ja paigaldatakse mitmeid meelelahutuslikku osavus- ja õnnemänge. Avaliku üritusega kaasneb kõrgendatud turvarisk seoses lisainventari paigaldamisega. Korra tagamiseks üritusel osalevad korrapidajad. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja leidis, et taotlus vastab Narva Linnavolikogu 06.03.2008 määruse nr 18 „Narva linna avaliku korra eeskiri“  nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Tivoli Tuur OÜ taotlus avaliku ürituse „Tivoli Tuur 2012” läbiviimiseks. 

3.2. Avaliku ürituse korraldajaks on Tivoli Tuur OÜ, reg. kood 10806945, Pargi tee 12, Viimsi, Harjumaa.
3.3. Ürituse läbiviimise kohaks on Tallinna mnt. 30B, Narva.
3.4. Avalik üritus on mitmepäevane ning algab 10.08.2012.a. ja lõpeb 26.08.2012.a. Igapäevane programm kestab kellaaegadel 12.00 – 23.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
3.6. Anda OÜ-le Tivoli Tuur nõusolek Narva linnale kuuluva maa-ala ajutiseks kasutamiseks avaliku ürituse „Tivoli Tuur 2012” läbiviimise ajaks, asukohaga Tallinna mnt. 30 Narva (katastritunnus 51102:005:0039) kasutamiseks vastavalt lisatud plaanile.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

